ИНФОРМАЦИЯ ЗА ОБЩИНСКИ СЪВЕТ ПО НАРКОТИЧНИТЕ ВЕЩЕСТВА И ПРЕВАНТИВНО-ИНФОРМАЦИОНЕН ЦЕНТЪР

	За осъществяване на политиката в областта на борбата срещу наркоманиите, Националният съвет по наркотични вещества изгражда мрежа от  Общински  съвети по наркотични вещества и Превантивно – информационни центрове, чиито функции и отговорност са изпълнението на Националната стратегия за борба с наркоманиите и Плана за действие към нея на местно ниво. Употребата и разпространението на наркотични вещества е изключително тревожно явление, което през последните години се появява лавинообразно.
	Общински съвет по наркотични вещества е създаден в гр. Враца на 29.02.2002 г. с решение на Общински съвет.
Употребата на психоактивни вещества придобива масовост, граничеща с мода, засяга все по-голям брой млади, снижава се възрастта на първия контакт с дрогата, както се увеличават и противообществените прояви, свързани с употребата и набавянето на наркотика.
	Приоритети в работата на полицията е борба с наркопласьорите и намаляване продажбата и разпространението на наркотиците; за медицинските лица е важно намаляването на рисковата употреба, водеща до заразяване с ХИВ, хепатит или смърт поради предозиране; специалистите от ПИЦ (педагозите и психолозите) се занимават с информационното обезпечаване на родителите и децата.
	Превантивно – информационният център (ПИЦ), подчинен на ОСНВ е изпълнителен орган, който събира, съхранява и анализира информацията на общинско ниво, която е необходима за изготвянето ,осъществяването и координацията на програмите (общински или национални).
	ПИЦ събира, обработва и предоставя информация относно употребата на наркотици, алкохол и тютюнопушене от всички партньори.

